Uznesenie Európskeho parlamentu o Togu



Úradný vestník 092 E , 20/04/2006 S. 0407 - 0409



P6_TA(2005)0181 Odhady príjmov a výdavkov Európskeho parlamentu na rozpočtový rok 2006 Uznesenie Európskeho parlamentu o odhade príjmov a výdavkov Európskeho parlamentu na rozpočtový rok 2006 (2005/2012(BUD)) Európsky parlament, - so zreteľom na článok 272 ods. 2 Zmluvy o ES, - so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [1], - so zreteľom na Medziinštitucionálnu dohodu zo 6. mája 1999 medzi Európskym parlamentom, Radou a Komisiou o rozpočtovej disciplíne a zlepšení rozpočtového postupu [2], - so zreteľom na uznesenie Európskeho parlamentu z 9. marca 2005 o usmerneniach pre oddiely II, IV, V, VI, VII, VIII (A) a VIII (B) a o predbežnom návrhu odhadu rozpočtu Európskeho parlamentu (oddiel I) pre rozpočtový postup na rok 2006 [3], - so zreteľom na správu generálneho tajomníka pre predsedníctvo o predbežnom návrhu odhadu rozpočtu Parlamentu na rozpočtový rok 2006, - so zreteľom na predbežný návrh odhadu rozpočtu vypracovaný predsedníctvom dňa 11. apríla 2005 v súlade s článkom 22 ods. 6 a článkom 73 rokovacieho poriadku Parlamentu, - so zreteľom na článok 73 rokovacieho poriadku, - so zreteľom na správu Výboru pre rozpočet (A6-0106/2005), A. keďže strop v záhlaví 5 finančného výhľadu (Administratívne výdavky) sa v dôsledku technickej úpravy stanoví vo výške 6528 miliónov EUR pre rozpočet na rok 2006 [4]; keďže táto technická úprava predstavuje zvýšenie oproti sume predpokladanej v správe generálneho tajomníka z roku 2004 o 45 miliónov EUR, v cenách z roku 2006, B. keďže rok 2006 je posledným rozpočtovým rokom súčasného finančného výhľadu, C. keďže je potrebné konsolidovať situáciu po rozšírení v roku 2004 a pripraviť ďalšie rozšírenie, D. keďže odhady príjmov a výdavkov na rok 2006 vychádzajú z týchto kľúčových parametrov: 40 pracovných týždňov vrátane štyroch týždňov vo volebných obvodoch, 12 bežných schôdzí a šesť dodatočných schôdzí, úprava platov vo výške 2,3 % a štandardné zníženie vo výške 7 %, čo sa týka pracovných miest, ktoré nesúvisia s rozšírením, E. keďže viaceré návrhy, ktoré v súčasnosti pripravuje predsedníctvo a ich finančné následky nebudú k dispozícii na preskúmanie do prvého čítania rozpočtu, ktoré sa uskutoční na jeseň, Politické priority Konsolidácia po rozšírení v roku 2004 a príprava na nasledujúce rozšírenie 1. zastáva názor, že dokončenie konsolidácie po rozšírení v roku 2004 a prípravy na nasledujúce rozšírenie predstavujú dôležitú výzvu z hľadiska rozpočtu Parlamentu na rok 2006; 2. je znepokojený vysokým počtom doteraz neobsadených pracovným miest súvisiacich s rozšírením, vytvorených v rozpočtoch na rok 2004 a 2005, z ktorých bude ku koncu roka 2005 obsadených pravdepodobne len 78 %; meškanie pri prijímaní zamestnancov na pracovné miesta súvisiace s rozšírením považuje za poľutovaniahodné; žiada generálneho tajomníka, aby do 1. júla 2005 predložil správu o situácii prijímania zamestnancov; očakáva, že generálny tajomník v nej zahrnie špecifické návrhy na riešenie situácie neobsadených miest v jazykovej oblasti; 3. berie na vedomie návrh vyčleniť 13,8 miliónov EUR, ktoré sa zahrnú do navrhovaných rozpočtových položiek na prípravy pred rozšírením Únie o Rumunsko a Bulharsko (pozorovatelia, zamestnanci, tlmočníci a konferenční technici, zariadenie, prevádzkové výdavky a informácie) a očakáva, že táto suma sa spresní v prvom čítaní; 4. berie na vedomie návrh na vytvorenie 135 pracovných miest súvisiacich s rozšírením – 113 miest na sekretariáte Parlamentu (73 miest A*5/AD5, 4 miesta A*7/AD7, 14 miest B*3/AST3 a 22 miest C*1/AST1) a 22 miest v politických skupinách (10 miest A*5/AD5, 4 miesta B*3/AST3 a 8 miest C*1/AST1) – a po detailnejšom odôvodnení navrhovaných pracovných miest zaradí potrebné rozpočtové prostriedky v prvom čítaní; Účinné a racionálne využívanie rozpočtových prostriedkov 5. opakovane zdôrazňuje význam uplatnenia zásad riadneho finančného hospodárenia a rozpočtovej prísnosti pri administratívnych výdavkoch Parlamentu; 6. požaduje presun pracovných miest a prerozdelenie zdrojov s cieľom zvýšiť efektivitu; domnieva sa, že miera obsadenosti pracovných miest by sa mala vo všeobecnosti zlepšiť; 7. domnieva sa, že v rozpočtovej dokumentácii by sa mala jednoznačne stanoviť účasť Parlamentu na medziinštitucionálnej spolupráci, čo sa týka výdavkov, ako aj možných úspor; očakáva, že sa príslušné výdavky a príjmy vyplývajúce z pôžičiek, nájomného alebo poskytovania služieb jasne uvedú v rozpočte Parlamentu; 8. upozorňuje na dôsledky nárastu počtu zamestnancov prijímajúcich dôchodky v neskorších rokoch; očakáva od administratívy Komisie návrhy, ktoré zabránia tomu, aby sa bremeno bežného prevádzkového rozpočtu stalo príliš veľkým, napríklad prostredníctvom dôchodkového fondu; Smerom ku komplexnejšiemu rozpočtu 9. víta cieľ vytvoriť spoločný medziinštitucionálny prístup k predloženiu rozpočtu; žiada však ďalekosiahlejšiu reformu predkladania rozpočtu, aby sa rozpočet stal komplexnejším a prehľadnejším; berie na vedomie návrhy na prehodnotenie nomenklatúry a žiada administratívu, aby poskytla detailné porovnanie predchádzajúcej a navrhovanej nomenklatúry na úrovni položiek s odôvodnením navrhovaných zmien; pripomína ustanovenia nariadenia o rozpočtových pravidlách a o vnútorných pravidlách, ktoré sa týkajú presunov; Približovanie Európskeho parlamentu občanom 10. berie na vedomie, že v súčasnosti sa pripravujú návrhy, ktorých zámerom je podpora informačnej a komunikačnej politiky; s potešením privíta návrhy predsedníctva, ktoré sa týkajú celkovej komunikačnej stratégie Parlamentu a úlohy informačných kancelárií; 11. očakáva návrhy predsedníctva na posilnenie úlohy informačných kancelárií na účely lepšieho kontaktu s občanmi; očakáva, že budú poskytnuté rozpočtové prostriedky pre nové informačné kancelárie v Rumunsku a Bulharsku; domnieva sa, že informácie, poskytované členským štátom, by mali zohľadňovať národné rozdiely; očakáva podrobné informácie o primeranom počte zamestnancov, pridelených informačným kanceláriám, vrátane jedného tlačového referenta pre každú kanceláriu, ako aj časový rozvrh ich prijímania; 12. s potešením očakáva návrhy na zlepšenie činnosti oddelenia pre návštevy; je pripravený uskutočniť potrebné kroky a zabezpečiť, aby náklady preplácané skupinám návštevníkov lepšie zohľadňovali rozdiel v skutočných nákladoch, aby bol program ponúkaný návštevníkom vo všetkých úradných jazykoch EÚ a aby sa zlepšila jeho kvalita; 13. zastáva názor, že internetové stránky Europarl sú významným nástrojom informačnej politiky Parlamentu a že by mali nadobudnúť podobu, ktorá je prístupnejšia užívateľovi; Kvalita a účinnosť práce Európskeho parlamentu 14. berie na vedomie návrhy generálneho tajomníka na konsolidáciu reformy administratívy Parlamentu "Nastaviť latku vyššie", aby sa zlepšili služby pre poslancov; požaduje uskutočnenie návrhov, najmä tých, ktoré sú zamerané na asistenciu poslancom pri legislatívnej práci vrátane vytvárania skupín na jednotlivé projekty; zdôrazňuje, že odborné poradenstvo by tiež malo byť poslancom k dispozícii v pomerne krátkej lehote; 15. nalieha na zlepšenie jazykovej podpory parlamentnej činnosti; žiada rozšírenie prekladateľských kapacít, aby umožnili poslancom pracovať s dokumentmi v ich vlastnom jazyku; žiada zlepšenie dostupnosti tlmočníckych služieb pre politické skupiny a ich pracovné skupiny a žiada administratívu, aby prijala nevyhnutné opatrenia týkajúce sa priestorov a zamestnancov; navrhuje koordinovaný prístup s ďalšími inštitúciami, aby bolo prípadne možné využívať účinky synergie; 16. trvá na tom, že Parlament by mal konať v rámci svojich výsadných práv; vyjadruje preto svoje výhrady týkajúce sa prípravy krokov týkajúcich sa transpozície a vykonávania právnych predpisov, ktoré patria do pôsobnosti Komisie; zdôrazňuje, že občania a médiá by mali mať ľahký prístup k zlepšenému "legislatívnemu observatóriu" na internetovej stránke Parlamentu; Personálna politika a žiadosti na vytvorenie pracovných miest, ktoré nesúvisia s rozšírením 17. považuje za zásadné zlepšiť, zjednodušiť a zrýchliť postupy prijímania pracovníkov, aby sa predišlo dlhému trvaniu týchto postupov; so znepokojením konštatuje, že na sekretariáte Parlamentu je 750 neobsadených pracovných miest a že ďalších 150 miest je obsadených pomocnými alebo zmluvnými zamestnancami; 18. poznamenáva, že v tomto štádiu sa nepožadujú žiadne nové pracovné miesta na sekretariáte Parlamentu pre potreby, ktoré nesúvisia s rozšírením a očakáva, že prípadné podané žiadosti budú náležite odôvodnené v prvom čítaní; 19. berie na vedomie, že návrhy týkajúce sa nových pracovných miest, preradenia stálych a dočasných zamestnancov do vyššej kategórie, zmeny pracovných miest a možných povýšení ad personam na sekretariáte Parlamentu sa odsunuli až na prvé čítanie, čo považuje za nešťastné; berie na vedomie návrh na preradenie 48 pracovných miest v politických skupinách do vyššej kategórie: 4 A*12 do A*13, 2 A*11 do A*12, 2 A*10 do A*11, 2 A*6 do A*9, 2 A*8 do A*9, 1 A*5 do A*6, 7 B*10 do B*11, 1 B*8 do B*9, 5 B*7 do B*8, 3 B*6 do B*7, 2 B*5 do B*6, 2 B*3 do B*4, 12 C*6 do C*7, 2 C*2 do C*3, 1 C*1 do C*2; 20. zdôrazňuje potrebu vytvoriť pre zamestnancov systém postupu v zamestnaní, ktorý je založený na skutočných výkonoch, aby sa zabezpečila rýchlejšia možnosť postupu v zamestnaní pre úradníkov, ktorí si najlepšie plnia svoje povinnosti; vyzýva generálneho tajomníka, aby do 1. júla 2005 predložil požadovanú správu o pokroku v súčasnej situácii vrátane konkrétnych návrhov; zároveň očakáva výsledky skúmania zameraného na fungovanie systému postupu v zamestnaní, ktoré uskutočnili generálny tajomník a generálni riaditelia; 21. berie na vedomie urýchlený prechod od pomocných zamestnancov k zmluvným; žiada generálneho tajomníka, aby do 1. júla 2005 predložil správu o situácii pomocných, externých a zmluvných zamestnancov na sekretariáte Parlamentu a v politických skupinách, vrátane vplyvu tejto zmeny na rozpočty všetkých inštitúcií; očakáva, že správa Parlamentu jasne zdôvodní tento urýchlený prechod a vplyv tejto zmeny na plán stavu personálu Parlamentu a štatút zamestnancov, vrátane učiteľov jazykov; 22. zdôrazňuje význam osobných asistentov pre prácu poslancov; s potešením očakáva nasledujúce správy pracovnej skupiny predsedníctva pre asistentov poslancov; z dôvodov finančnej transparentnosti podporuje zavedenie štatútu pre asistentov; Ďalšie záležitosti 23. požaduje prísne uplatňovanie nových pravidiel o fajčení v priestoroch Parlamentu; 24. opakovane požaduje, aby sa Parlamentu do 1. júla 2005 doručili aktualizované informácie o dosiahnutom pokroku v oblasti systému riadenia a auditu z hľadiska životného prostredia; 25. požaduje ďalšie informácie o navrhovanom zvýšení výdavkov na služobné cesty zamestnancov v roku 2006; Celková úroveň rozpočtu Európskeho parlamentu 26. berie na vedomie, že návrh predbežného odhadu rozpočtu, predložený generálnym tajomníkom, stanovuje úroveň rozpočtu v tejto fáze na 20 % okruhu 5 finančného výhľadu (Administratívne výdavky), čo zodpovedá 1341,6 miliónom EUR a predstavuje 5,5 % zvýšenie oproti rozpočtu na rok 2005; vyhradzuje si konečnú pozíciu pokiaľ ide o celkovú sumu oddielu I až na prvé čítanie Parlamentu; 27. znovu pripomína svoju pozíciu k významu stanovenia úrovne rozpočtu Parlamentu na základe odôvodnených reálnych potrieb s cieľom vyhnúť sa rušeniu rozpočtových prostriedkov na konci roku 2006; berie na vedomie návrh na zapísanie rezervy vo výške 90456885 EUR do rezervy na nepredvídané výdavky, pokiaľ nebudú stanovené nové priority; domnieva sa, že rezerva na nepredvídané výdavky by mala v prvom čítaní obsahovať realistickejšiu rezervu pre nové priority a nepredpokladané výdavky; 28. pripomína, že politika Parlamentu zameraná na odkúpenie svojich hlavných budov viedla k značným úsporám; vyzýva k aktualizovaniu plánu politiky budov v oblasti nadobúdania majetku v krátkodobom a dlhodobom horizonte, vrátane možnosti kúpy priestorov pre informačné kancelárie a "európske domy"; upozorňuje, že v súvislosti s projektmi v oblasti nehnuteľného majetku v Bruseli a Luxemburgu existuje viacero nejasností, ktoré by mohli mať značný vplyv na rozpočet; * * * 29. poveruje svojho predsedu, aby toto uznesenie postúpil Rade a Komisii. [1] Ú. v. ES L 248, 16.9.2002, s. 1. [2] Ú. v. ES C 172, 18.6.1999, s. 1. Dohoda zmenená a doplnená rozhodnutím 2003/429/ES (Ú. v. EÚ L 147, 14.6.2003, s. 25). [3] Prijaté texty, P6_TA(2005)0067. [4] Podľa výpočtu čistej výšky príspevkov zamestnancov do systému dôchodkového zabezpečenia (180 miliónov EUR, v cenách z roku 2006). --------------------------------------------------